SAN FERNANDO CITY, La Union - Maysa nga agrup-rupsan a bangkay iti nasarakan idi rabii manipud iti maysa a pagtaengan idiay Barangay San Felipe, San Juan, La Union.
Ti nasao a bangkay ket nabigbig a ni Jose Marcito, 66-anyos, addaan ti asawa ken mapapati a pimmusay lima nga aldawen ti napalabas.
Maibasar iti nakalap nga impormasyon ti Bombo Radyo La Union, posible a natay iti nasao a lakay gaputi sag-sagabaen na a hypertension ken asthma.
Naamwan nga agmaymaysa ti biktima iti nasao a balay kalpasan a nagluas ti misis na a nagturong idiay Manila, tallo a lawasen ti napalabas.
Kabayatanna, pattien iti pamilya na nga awan ti foul play iti pannakatay ni Narciso.
Iti bangkay ket dagus a naiturong iti maysa a punerarya.
ilo_Latn ilo_Latn ilo_Latn ilo_Latn ilo_Latn ilo_Latn